IX 
firmis et definitis disjungi possunt, sed sensim 
sensimque inter se transeunt, Quam accurate et 
scrupulose, in examinandis et describendis specie- 
bus, partium omnium corporis earum rationem 
etiam habui, saepe tamen dubia remanserunt, num 
individua consociata, si nonnullis notis inter se 
discrepabant, re vera quoque ad unam eandemque 
speciem redigenda, numve in duas aut plures spe- 
cies dispescenda essent. Hic autem natura in ope- 
ribus suis permultiplex est, nunc secundum leges 
constantes et intra limites definitos creans et fin- 
gens, nunc in varietatibus innumerabilibus, sensim 
sensimque immutatis et una in alteram transeunti- 
bus, quasi legibus solutis circumvagans. | Hic quo- 
que est ubi scrutatores naturae, ratione et modo 
agendi, diversissimi se praebent: auctores enim 
valde scrupulosi, qui diversitates laeviores respi- 
ciunt, plures creant species, quas ali, differentias 
earum pronimis laevibus habentes, in unam speciem 
consociant, seriem longam aut plures series varie- 
tatum producentes, quarum quidem remotissimae, 
ad fines serierum positae, admodum inter se discre- 
pare solent. Sunt species, quae nunquam, aut notis 
tantum laevissimis, variant, quamvis individua ea- 
rum ubique, in regionibus remotissimis, copia valde 
numerosa degant (e. g. Ichn. sarcitorius), cum in 
mulüs aliis species fere individuum quodque plus 
